உலகக் கோப்பை கால்பந்து போட்டியின் முதல் அரையிறுதிப் போட்டி இன்று இரவு நடைபெறுகிறது. இந்தப் போட்டியில் பிரான்ஸ் - பெல்ஜியம் அணிகள் இரவு 11.30 மணிக்கு நடைபெறும் போட்டியில் மோதுகின்றன.ரஷ்யாவில் 21 ஆவது பிஃபா உலகக் கோப்பை ஜூன் 14 ஆம் தேதி முதல் தொடங்கி நடைபெற்று வருகிறது. 32 நாடுகள் பங்கேற்ற போட்டியில் 16 நாடுகள் நாக் அவுட் சுற்றுக்கு முன்னேறியது. இதில் 8 அணிகள் காலிறுதிப் போட்டிக்கு முன்னேறி, பின்பு பிரான்ஸ், பெல்ஜியம், இங்கிலாந்து, குரோஷியா அணிகள் அரையிறுதிப் போட்டிக்கு தகுதிப்பெற்றன.